b'\n_START_ARTICLE_\nBert Kinner\n_START_SECTION_\nTidlig liv\n_START_PARAGRAPH_\nBert Kinner ble f\xc3\xb8dt den 16. desember 1882 i Iowa. Hans far var fra New York. Hans mor var f\xc3\xb8dt i England, hennes pikenavn var Lee. Kinner giftet seg med Cora M. (1887-1982) og de fikk to barn, Windfeld Bertrum Kinner II (1911-1993) og Donald W. Kinner (1914\xe2\x80\x93?). Hans kone Cora, og begge hans barn var f\xc3\xb8dt i Minnesota.\n_START_SECTION_\nLuftfartskarriere\n_START_PARAGRAPH_\nDen 25. mai 1915 havarerte  flypioner og konstrukt\xc3\xb8r, Otto Timm p\xc3\xa5 Kinners jorde i Magnolia_NEWLINE_. Kinner reparerte hans fly og han ble fascinert av flyet._NEWLINE_I 1920 begynte Kinner \xc3\xa5 arbeide som flymekaniker i Los Angeles, men hadde en lengsel til \xc3\xa5 konstruere og bygge sitt eget fly. Han var leder av Kinner Field, den f\xc3\xb8rste kommunalt eide flyplassen i Los Angeles p\xc3\xa5 vestsiden av Long Beach Boulevard og Tweedy Road, i det som n\xc3\xa5 er South Gate, California. Hans flyplass omfattet en liten hangar og 366 meter lang steinete rullebane med en ansatt, Anita "Net" Snook, som nylig hadde kommet fra Iowa etter en sesong med barnstorming med sin Curtiss JN-4 \xc2\xabCanuck\xc2\xbb p\xc3\xa5 slep._NEWLINE_"Snooky" viste seg \xc3\xa5 v\xc3\xa6re en god medhjelper som ikke bare snakket med kunder, og drev virksomheten men fungerte ogs\xc3\xa5 som mekaniker. Kinner leide Snook \xc3\xa5 reparere sitt fly og \xc3\xa5 l\xc3\xa6re ham \xc3\xa5 fly . Ved Kinner Airplane & Motor Corporation begynte han \xc3\xa5 konstruere sitt f\xc3\xb8rste lille, lette fly kalt Kinner Airster. Den lille dobbeltdekker var drevet av en tre-sylindret Lawrence L2-motor p\xc3\xa5 20 Hk._NEWLINE_I desember 1920 kom Kinner feltets mest ber\xc3\xb8mte elev, Amelia Earhart, Etter \xc3\xa5 ha tatt sin f\xc3\xb8rste fly leksjon med Neta, kj\xc3\xb8pte Earhart prototypen Kinner Airster for 2\xc2\xa0000 dollar for \xc3\xa5 fortsette sin trening. Den lyse gule dobbeltdekker som hun umiddelbart d\xc3\xb8pte "Kanarifuglen" ble for svak, men ga Earhart mer verdifulle flytid. Siden hun ikke var i stand til \xc3\xa5 betale gjorde Kinner en avtale med henne slik at Airster kunne v\xc3\xa6re for h\xc3\xa5nden som et demonstrasjonsfly i bytte mot vedlikehold og hangarleie_NEWLINE_Earhart tok sin solo i Airster, og etter Neta hadde forlatt Kinnerfeltet for \xc3\xa5 gifte seg, forble Earhart, og fortsatte \xc3\xa5 fly. I oktober 1922  ble Kinner Airster brukt til \xc3\xa5 sette en h\xc3\xb8yderekord 4\xc2\xa0267 meter for kvinnlige piloter, den f\xc3\xb8rste av mange rekorder som Earhart kom til \xc3\xa5 sette._NEWLINE_P\xc3\xa5 grunn av en endring i familiens \xc3\xb8konomiske situasjon ble Earhart n\xc3\xb8dt til \xc3\xa5 selge "Kanarifuglen", men senere fikk hun skrapt sammen nok penger til \xc3\xa5 kj\xc3\xb8pe en ny Airster. Kinner fortsatte \xc3\xa5 konstruere og bygge en begrenset serie med lette fly av egen konstruksjon fra slutten av 1920-tallet til tidlig p\xc3\xa5 1930-tallet. De tidligste Kinner motorer hadde tre sylindere, og var modellert etter de franske Anzani motorer. Senere utviklet Kinner en rekke med fem-sylindrede motorer. Flyvirksomheten ble avsluttet i midten av 1930-tallet, men motorene ble produsert gjennom Andre verdenskrig. Kinner var vestkystens st\xc3\xb8rste produsent av flymotorer i 1941. Den siste serien av Kinnermotorer ble brukt i PT-22 skolefly.\n_START_SECTION_\nDe senere \xc3\xa5r, og d\xc3\xb8d\n_START_PARAGRAPH_\nI 1930-\xc3\xa5rene var Kinner  eier av Security National Aircraft Corporation,  Downey Field, n\xc3\xa5 Downey Studios._NEWLINE_Kinner d\xc3\xb8de den 4. juli 1957 i California, Washington Post skrev:Winfield Bertrum Kinner, 74, pioneer flyprodusent og designer, d\xc3\xb8de sent torsdag i et Long Beach Hospital \xc2\xa0... ". Han ble gravlagt i Portal of the Folded Wings Shrine to Aviation\xc2\xa0med andre flypionerer i Valhalla Memorial Park Cemetery.'